[ca] RESUM : INTRODUCCIÓ: La fibromiàlgia (FM) és una síndrome de sensibilització central incapacitant caracteritzada per dolor musculoesquelètic generalitzat crònic, augment de la sensibilitat al dolor i hiperalgèsia. Altres símptomes comuns són rigidesa a tot el cos, fatiga, alteracions del son, alteracions de l'estat d'ànim i disfunció cognitiva. El dolor persistent que experimenten les persones amb FM no és degut a una patologia estructural coneguda en músculs, lligaments o articulacions, sinó que té origen a un error evaluatiu del sistema nerviós. OBJECTIUS: Realitzar un recull de l'evidència científica més recent i de major qualitat sobre l'avaluació i l'abordatge fisioterapèutic del dolor en pacients amb FM per augmentar l'efectivitat de la valoració i del tractament d'aquesta patologia. RESULTATS: Les actuacions diagnòstiques inclouen un professional mèdic de la reumatologia capaç de detectar la presència de la simptomatologia característica d'aquesta malaltia i d'aplicar els criteris establerts per a identificar-la, i un professional de la fisioteràpia capaç de realitzar una correcta anamnesi i d'aportar els qüestionaris autoadministrats. A partir dels resultats dels qüestionaris es podrà dur a terme la catalogació de les persones en tres grups segons el grau de depressió, ansietat, nivell de catastrofisme i magnitud de la hiperalgèsia. Tots els grups seran tractats de la mateixa manera per professionals de la fisioteràpia i de la psicologia amb un tractament multicomponent compost per educació en neurociència del dolor, exercici terapèutic gradual, mindfulness i teràpia cognitiva conductual juntament amb un tractament farmacològic individualitzat. CONCLUSIONS: La importància d'aquest pla d'actuació clínica és poder diagnosticar la FM de la manera més efectiva i realitzar sessions de rehabilitació per a persones amb aquesta malaltia en centres de salut pública. PARAULES CLAU : Fibromialgia, Terapia por Ejercicio, Terapia Combinada, Terapia Cognitivo-Conductual y Atención Plena.

[en] ABSTRACT : INTRODUCTION: Fibromyalgia (FM) is a disabling central sensitization syndrome characterized by chronic generalized musculoskeletal pain, increased sensitivity to pain and hyperalgesia. Other common symptoms are stiffness throughout the body, fatigue, sleep disturbances, mood disturbances and cognitive dysfunction. The persistent pain experienced by people with FM is not due to a known structural pathology in muscles, ligaments or joints, but originates from an evaluative error of the nervous system. OBJECTIVES: To compile the most recent and highest quality scientific evidence on the physiotherapeutic assessment and approach to pain in patients with FM to increase the effectiveness of the assessment and treatment of this pathology. RESULTS: The diagnostic actions include a rheumatology medical professional capable of detecting the presence of the characteristic symptoms of this disease and applying the criteria established to identify it, and a physiotherapy professional capable of performing a correct anamnesis and providing self-administered questionnaires. From the results of the questionnaires, it will be possible to classify people into three groups according to the degree of depression, anxiety, level of catastrophism and magnitude of hyperalgesia. All groups will be treated by physiotherapy and psychology professionals with a multicomponent treatment composed of education in pain neuroscience, gradual therapeutic exercise, mindfulness and cognitive-behavioral therapy together with individualized pharmacological treatment. CONCLUSIONS: The importance of this clinical action plan is to be able to diagnose fibromyalgia in the most effective way and conduct rehabilitation sessions for people with this disease in public health centers. KEYWORDS : Fibromyalgia, Exercise Therapy, Combined Modality Therapy, Cognitive Behavioral Therapy and Mindfulness.